এর মধ্যে আব্বা আম্মা এসে গেছে তার কাছে। আম্মু রাফেকে জড়িয়ে ধরে জিজ্ঞেস করছে, কী হয়েছে রাফে সোনা খেলতে গিয়ে ব্যথা পেয়েছো? শিপন মেরেছে? রাফের কান্না দেখে ছোট্ট রিফাতও তাকে বার বার জড়িয়ে ধরছে। আর সান্তনা দিচ্ছে। ভাই কেঁদো না কেঁদো না। এদিকে বাবাও রেগে গেলো কালু চাচার ওপর। বাবা রেগে গিয়ে জিজ্ঞেস করলেন, কিরে কালু রাফেকে শিপনদের বাসায় যেতে দিলি কেন? কোনো জবাবা দিলো না কালু। মাথা নিচু করে দাঁড়িয়ে থাকলো। বাবা কালুকে বকাঝকা করে গলা ধাক্কা দিয়ে ঘর থেকে বের করে দিলো। কালু বাবার পা জড়িয়ে ধরে। কিন্তু বাবার রাগ আর থামে না। একসময় কালু চাচা তার পুঁটলিটা বুকে জড়িয়ে ঘর থেকে বের হয়ে যায় স্টেশনের উদ্দেশে। সে আর এখানে থাকবে না। চলে যাবে নিজের গাঁয়ে। যেখানে তার স্ত্রী-পুত্র রয়েছে।